Marie Jules César Savigny

Marie Jules César Lelorgne de SAVIGNY ([maʁi ʒyl sezaʁ ləlɔʁɲ də saviɲi]; 5a de Aprilo 1777 – 5a de Oktobro 1851) estis franca zoologo kaj natursciencisto kiu servis en la ekspedicio de Napoleono al Egipto en 1798. Li publikigis priskribojn de nombraj taksonoj kaj estis la unua kiu proponis, ke la buŝpartoj de insektoj estas derivitaj el la artikigitaj kruroj de segmentaj artropodoj. 

Biografio
Post diversaj studoj, en 1798 li vojaĝis al Egiptio sub la sponsorado de imperiestro Napoleono kiel parto de la franca scienca ekspedicio al tiu lando kaj revenis en 1802. Li poste kontribuis al la publikigo de la rezultoj de la ekspedicio de 1809 (Description de l'Égypte (Priskribo de Egipto); publikigita pli plene en 1822). Li skribis pri la faŭno en la Mediteranea Maro kaj la Ruĝa Maro.

Georges Cuvier sugestis al Napoleon, ke la 21-jaraĝa Savigny sekvu lin kiel zoologo al Egiptio. Savigny iĝis respondeculo pri senvertebruloj, dum Étienne Geoffroy Saint-Hilaire zorgis pri vertebruloj. Reveninte en Parizo en 1802, Savigny eklaboris pri la grandaj kolektoj el Egiptio, kaj produktis nombrajn manuskriptojn kaj platojn. En 1805 li publikigis Histoire naturelle et mythologique de l'ibis (Natura kaj mitologia historio de la ibiso).Most widely held works by Jules-César Savigny WorldCat Identities

Kiel botanikisto li priskribis la genron Bruguiera (Savigny en Lam. 1798) Bruguiera Savigny in Lamarck, 1798 GBIF kaj nombrajn plantojn inklude algojn. 

Inter 1816 kaj 1820 li publikigis la gravan verkon Mémoires sur les animaux sans vertèbres ("Disertacioj pri senvertebruloj"). Li estis ekzameninta florojn kaj ties partojn kiel botanikisto kaj aplikigis la saman alproksimigon al la detaloj de insektoj. Li komparis la buŝpartojn de lepidopteroj, tiujn de krustuloj, artropodoj (kiel la hufumkraboj) kaj cerbumis la teorion (Theorie de la bouche) ke estas homologio inter ili. Li sugestis en 1816, ke estas komuna plano. Tiu ideo influis aliulojn kiel Geoffroy Saint-Hilaire.

Taksonoj
Taksonoj nomitaj honore al Savigny estas la jenaj:

 Genroj 
 Savignya (familio Brasikacoj) DC.
 Savignyella DC.
 Savignia, Blackwall, 1833

 Specioj 
 Acanthodactylus savignyi, Audouin, 1809[8]
 Anachis savignyi, Moazzo, 1939
 Ciona savignyi, Herdman, 1882
 Diadema savignyi (Audouin, 1809)
 Embia savignyi, Westwood, 1837
 Goniopora savignyi (Dana, 1846)
 Hyla savignyi, Audouin, 1827
 Leptochelia savignyi (Krøyer, 1842)
 Loimia savignyi, M'Intosh, 1885
 Microcosmus savignyi, Monniot, 1962
 Ophiactis savignyi, J. Müller & Troschel
 Planaxis savignyi, Deshayes, 1844
 Pusia savignyi (Payraudeau, 1826)
 Sepia savignyi, H. de Blainville, 1827
 Siderastrea savignyana, H. Milne Edwards & Haime, 1850
 Dynamenella savignii, H. Milne Edwards, 1840
 Thais savignyi (Deshayes, 1844)
 Trapelus savignii, A.M.C. Duméril & Bibron, 1837[8]
 Trididemnum savignii (Herdman, 1886)

 Referencoj 

 Eksteraj ligiloj 
 Marie-Jules-César Lelorgne de Savigny (1777-1851) Archives Départementales de Seine-et-Marne (biography in French)
 Memoires Sur Les Animaux Sans Vertebres

Kategorio:Francaj entomologoj
Kategorio:Francaj botanikistoj
Kategorio:Francaj ornitologoj